ఇప్పటివరకు 81 లక్షల కార్డుల రద్దున్యూఢిల్లీ, ఆగస్టు 16(ఆంధ్రజ్యోతి): ఆధార్ కార్డులు 81 లక్షలకు పైగా రద్దు/డీయాక్టివేట్ అయిన సంగతి తెలుసా? మరి మీ కార్డు ఉందో, లేదో సరిచూసుకున్నారా? వివిధ కారణాల వల్ల విశిష్ట గుర్తింపు ప్రాధికార సంస్థ(యూఐడీఏఐ) ఆయా కార్డులను రద్దు/డీయాక్టివేట్ చేసింది.  ఇవి రాష్ట్రాల వారీగా ఎన్ని, ఏ ఏ కారణాలు అని విడిగా వివరించకపోయినా.. మొత్తం ఇప్పటివరకు భారీసంఖ్యలో కార్డులు రద్దయిన విషయాన్ని కేంద్ర ఎలక్ర్టానిక్స్, ఐటీ శాఖ సహాయ మంత్రి పీపీ చౌధురి గత వారం రాజ్యసభకు వెల్లడించారు. ఒకరే రెండు కార్డులు తీసుకోవడం, చిన్న పిల్లలకు వేలి ముద్రలు లేని ఆధార్ తీసుకుని.. మళ్లీ వేరొకటి తీసుకోవడం, పాతది పోతే తెలియక కొత్త కార్డు తీసుకోవడం వంటి కారణాలతో ఇవి డీయాక్టివేట్ అవుతుంటాయి. ఆధార్ ఉన్నదీ, లేనిదీ తెలిసేదెలా?యూఐడీఏఐ వెబ్సైట్ హోంపేజీలోకి వెళ్లండి.‘ఆధార్ సర్వీసెస్’ కింద ‘వెరిఫై ఆధార్ నంబర్’ అని కనిపిస్తుంది.‘వెరిఫై ఆధార్ నంబర్’ను క్లిక్ చేస్తే కొత్త పేజీకి డైరెక్ట్ అవుతారు.అక్కడ మీ ఆధార్ నంబర్, కాప్షా ఎంటర్ చేసి ‘వెరిఫై’ పై క్లిక్ చేయాలి.ఆకుపచ్చ రంగులో ‘టిక్’ మార్కు వస్తే.. మీ ఆధార్ యాక్టివ్లో ఉన్నట్టే!రద్దయితే ఏం చేయాలి?ఒకవేళ మీ ఆధార్నంబర్ ఇన్యాక్టివ్/రద్దయిన పక్షంలో వెంటనే మీరు సమీపంలోని ఆధార్ నమోదు కేంద్రానికి వెళ్లాలి. వెంట ధ్రువీకరణ పత్రాలు తీసుకెళ్లడం తప్పనిసరి. అక్కడ ఆధార్ అప్డేట్ ఫారంలో మీ వివరాలు నింపాలి. బయోమెట్రిక్స్ వెరిఫై చేసి అప్డేట్ చేస్తారు. ఇందుకు రూ.25 చెల్లించాల్సి ఉంటుంది. ఈ ప్రక్రియ కోసం సరైన మొబైల్ నంబర్ను పేర్కొనడం తప్పనిసరి. యూఐడీఏఐ డేటాబే్సలోని ఆధార్ నంబర్, బయోమెట్రిక్స్ను వెరిఫై చేసి అప్డేట్ చేసేందుకు విధిగా ఆధార్ కేంద్రానికి వెళ్లాల్సి ఉంటుంది. రికార్డుల్లో సంబంధిత ఆధార్ నంబరపై ఉన్న బయోమెట్రిక్స్తో.. తాజాగా మీరిచ్చిన బయోమెట్రిక్స్ వివరాలను నమోదు  కేంద్రం అధికారులు వెరిఫై చేస్తారు. రెండూ సరిపోలితే వివరాలు అప్డేట్ చేస్తారు.
ippativaraku 81 lakshala kaardula raddunyuudillii, aagastu 16(aandhrajyoti): adhar kaardulu 81 lakshalaku paiga raddu/deactivate ayina sangati telusa? mari mee kaardu undo, ledho sarichusukunnara? vividha kaaranaala valla visishta gurtimpu praadhikaara samstha(uidiai) aayaa kaardulanu raddu/deactivate chesindi.  ivi rashtrala vaareegaa enni, e e kaaranaalu ani vidigaa vivarinchakapoyina.. mottam ippativaraku bhaariisankhyalo kaardulu raddayina vishayaanni kendra elecrtanics, it saakha sahaya mantri pp chaudhuri gatha vaaram rajyasabhaku velladinchaaru. okare rendu kaardulu teesukovadam, chinna pillalaku veli mudralu laeni adhar teesukuni.. malli verokati teesukovadam, paatadi pothe teliyaka kotta kaardu teesukovadam vanti kaaranaalatoe ivi deactivate avutuntaayi. adhar unnadee, lenidi telisedela?uidiai website hompejeeloki vellandi.‘adhar survices’ kinda ‘verifie adhar nambar’ ani kanipistundi.‘verifie adhar nambar’nu click cheste kotta pejeeki direct avutaaru.akkada mee adhar nambar, kapsha enter chesi ‘verifie’ pai click cheyali.aakupaccha rangulo ‘tick’ maarku vaste.. mee adhar activelo unnatte!raddayithe yem cheyali?okavela mee adharnamber inactive/raddayina pakshamlo ventane meeru sameepamloni adhar namodu kendraaniki vellaali. venta dhruveekarana patraalu teesukelladam tappanisari. akkada adhar apdate faaramlo mee vivaraalu nimpali. biometrics verifie chesi apdate chestaaru. induku roo.25 chellinchaalsi untundi. ee prakriya kosam saraina mobail nambarnu perkonadam tappanisari. uidiai databesloni adhar nambar, biometricsnu verifie chesi apdate chesenduku vidhigaa adhar kendraaniki vellalsi untundi. recordullo sambandhita adhar nambarapai unna biometricsto.. taajaagaa meericchina biometrics vivaraalanu namodu  kendram adhikaarulu verifie chestaaru. rendoo saripolithe vivaraalu apdate chestaaru.